Diari Oficial de la Generalitat Valenciana


Sumari del DOGV 6731, del 09-03-2012 (2012/1663)

Notificació de la sentència dictada en el judici ordinari número 826/2011.
--------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1663


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici ordinari número 826/2011. [2012/1663]  
Miriam Muñoz Peiró, secretària judicial del Jutjat de Primera Instància número 21 de València, mitjançant aquest edicte, faig saber:  
Que en aquest Jutjat se segueix procediment ordinari, amb el número 000826/2011, a instàncies de Fomento de Construcciones y Contratas, SA, i Nitram Pool, SL, Unión Temporal de Empresas, representats pel procurador Jesús Quereda Palop, contra Patricia Antonieta Moure de Montenegro, sobre resolució de contracte i reclamació d'una quantitat, en què la magistrada jutgessa Matilde Sabater Alamar ha disposat, en el dia de hui, notificar la sentència dictada en aquestes actuacions a la demandada que es troba en parador ignorat, Patricia Antonieta Moure de Montenegro, la part dispositiva de la qual, literalment, diu així:   
  
«Judici ordinari 826/2011   
Sentència número 24/2012  
València, 30 de gener de 2012   
Matilde Sabater Alamar, magistrada jutgessa del Jutjat de Primera Instància número 21 de València, he vist aquestes actuacions de judici ordinari, registrades amb el número 826/2011, en virtut de la demanda interposada per l'entitat Fomento de Construcciones y Contratas, SA, i Nitram Pool, SL, Unión Temporal de Empresas, representada pel procurador Jesús Quereda Palop i assistida pel lletrat Francisco Javier Burgos Martínez, contra Patricia Antonieta Moure de Montenegro, rebel en aquestes actuacions. Han sigut objecte del plet la resolució de contracte i la reclamació de 4.270,76 euros.   
Dispositiva   
Estime la demanda interposada per l'entitat Fomento de Construcciones y Contratas, SA, i Nitram Pool, SL, Unión Temporal de Empresas, contra Patricia Antonia Moure de Montenegro:  
A) Declare resolt el contracte d'arrendament del negoci bar cafeteria restaurant ubicat al centre esportiu Mandor, siti al carrer del Pare Damià, s/n, a l'Eliana (València), que va ser subscrit l'1 de juliol de 2009 entre el demandant i la demandada per falta de pagament de la renda pactada.   
  
B) Condemne Patricia Antonieta Moure de Montenegro a sotmetre's a la declaració anterior i a pagar 4.270,76 euros en concepte de rendes produïdes deixades de pagar, més els interessos que corresponguen des d'aquesta resolució.   
C) Les costes les pagarà la part.   
Incloeu aquesta resolució al llibre de sentències, deixeu una testimoniança en les actuacions i notifiqueu-la a les parts fent-los saber que aquesta resolució no és ferma i que es pot interposar un recurs d'apel·lació que resoldrà l'Audiència Provincial de València, el qual s'interposarà davant d'aquest Jutjat dins del termini de 20 dies seguint els tràmits establits en els articles 458 i següents de la Llei d'Enjudiciament Civil vigent. Així mateix, per a admetre la interposició de l'apel·lació caldrà consignar un dipòsit de 50 € en el compte del Jutjat 4553/0000/04/0826/11 (DA 15.4 LO 1/2009).  
Una vegada siga ferma aquesta resolució i iniciada l'execució, porteu a terme el llançament immediat de la demandada del local objecte de litigi, el qual tindrà lloc el dia que assenyalen els serveis comuns dels jutjats de Llíria o l'immediatament següent, amb la remesa de l'exhort oportú.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, firmada i publicada per la magistrada jutgessa que la subscriu, mentre celebrava audiència pública el dia de la seua data. En done fe».  
I perquè valga d'edicte de notificació de la sentència a la demandada, Patricia Antonieta Moure de Montenegro, en parador ignorat, estenc aquest edicte que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
  
València, 30 de gener de 2012.- La secretària judicial: Miriam Muñoz Peiró.